[image: image1.png]



ŠAKIŲ RAJONO SAVIVALDYBĖS TARYBA

SPRENDIMAS

DĖL PAVADINIMŲ GATVĖMS SUTEIKIMO, KEITIMO, GEOGRAFINIŲ CHARAKTERISTIKŲ KEITIMO 
2014 m. lapkričio 27 d. Nr. T-
Šakiai


Vadovaudamasi Lietuvos Respublikos vietos savivaldos įstatymo 6 straipsnio 27 punktu, 16 straipsnio 2 dalies 34 punktu ir Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 patvirtintu Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašu, rajono savivaldybės taryba nusprendžia: 

1. Suteikti pavadinimus gatvėms pagal pridedamus gatvių išdėstymo planus:


1.1. Kidulių seniūnijos, Kidulių kaime- Sūduvos;


1.2. Šakių seniūnijos, Girėnų, Giedručių kaimuose - Rytinis aplinkkelis.


2. Pakeisti Kidulių seniūnijos, Judrių kaimo, Lentpjūvės gavės pavadinimą, suteikiant pavadinimą - Sūduvos pagal pridedamą gatvės išdėstymo planą. 


3. Pakeisti Kidulių seniūnijos, Bunikių kaimo, Švarcgirio gatvės, Sudargo seniūnijos, Pervazninkų kaimo, Kaštonų gatvės, Šakių miesto, Vingio gatvės geografines charakteristikas pagal pridedamus gatvių išdėstymo planus.

4. Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.
Savivaldybės meras

AIŠKINAMASIS RAŠTAS

PRIE RAJONO SAVIVALDYBĖS TARYBOS SPRENDIMO

„DĖL PAVADINIMŲ GATVĖMS SUTEIKIMO, KEITIMO, GEOGRAFINIŲ CHARAKTERISTIKŲ KEITIMO“ PROJEKTO
2014 m. lapkričio 19 d.  Nr. VL-1575

Šakiai


1. Parengto projekto tikslai ir laukiami rezultatai: suteikti pavadinimus gatvėms Kidulių seniūnijos, Kidulių, kaime-Sūduvos. Šakių seniūnijos, Girėnų, Giedručių kaimuose- Rytinis aplinkkelis. Įregistravus gatvių pavadinimus gatvių registre bus galima suteikti adresų objektams  numerius gatvėje.  


Pakeisti Kidulių seniūnijos, Judrių kaimo, Lentpjūvės gavės pavadinimą, suteikiant pavadinimą-Sūduvos. Judrių kaime įregistruota Sūduvos gatvė bus Kidulių kaimo, Sūduvos gatvės tęsinys. Judrių kaimo, Lentpjūvės gatvėje nėra įregistruotų adresų objektų. 

Pakeisti Kidulių seniūnijos, Bunikių kaimo, Švarcgirio gatvės, Sudargo seniūnijos, Pervazninkų kaimo, Kaštonų gatvės, Šakių miesto, Vingio gatvės  geografines charakteristikas, jas patikslinant pagal adresų objektų išdėstymą gatvėje.  

2. Projekto rengimo metu gauti specialistų vertinimai ir išvados: Kidulių seniūnijos, Šakių seniūnijos pasiūlymai dėl gatvių pavadinimų. Valstybinės lietuvių kalbos komisijos rekomendacijos dėl gatvių pavadinimų sudarymo ir rašymo. 

3. Galiojantys aktai (tarybos, mero, direktoriaus), kuriuos reikėtų pakeisti ar panaikinti, priėmus sprendimą pagal teikiamą projektą: -


4. Kiti, projektų rengėjų nuomone, reikalingi paaiškinimai: Su savivaldybės tarybos sprendimo projektu, aiškinamuoju raštu ir gatvių išdėstymo planais nuo 2014 m. lapkričio 13 d. gyventojai informuoti paskelbiant minėtus dokumentus seniūnijų skelbimų lentose, jų internetiniuose tinklalapiuose, Šakių rajono savivaldybės tinklalapyje skiltyje „Aktualijos“.

